Byrettens dom stadfæstes med den ændring, at tiltalte tildeles en advarsel om udvisning, i sag om overtrædelse af straffelovens § 114 e, 1. pkt., og § 114 i, stk. 1, jf. stk. 3, jf. bekendtgørelse... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Statsforfatning, sikkerhed og terrorisme;
Udlændinge;

4 års fængsel og frakendelse af statsborgerskab
for at have fremmet IS

4 års fængsel og frakendelse af dansk statsborgerskab, men ikke udvisning
for at have fremmet Islamisk Stat (IS)

4 års fængsel og frakendelse af dansk statsborgerskab, men ikke udvisning for at have fremmet
Islamisk Stat (IS).

Vestre Landsret har i dag afsagt dom i en nævningesag, hvor en kvinde er kendt skyldig i ved sin
tilstedeværelse i Syrien i perioden fra slutningen af februar 2015 til starten af marts 2019, herunder som
hjemmegående husmor og hustru til personer, der var aktive i IS, at have bidraget til, at IS kunne
opretholde og konsolidere sin position i Syrien.

Tiltalte var i byretten også fundet skyldig i uden tilladelse at være indrejst i og have opholdt sig i bl.a.
Raqqa, der i den givne periode var defineret som konfliktområde, og hvor terrororganisationen IS var
part i en væbnet kon flikt. Dette forhold var ikke anket til landsretten.

Det var et enigt nævningeting, der fandt tiltalte skyldig i forhold 1, og lige som byretten fastsatte straffen
til fængsel i 4 år for begge forhold.

Tiltalte, der var statsborger i såvel Danmark som Bosnien-Hercegovina, blev frakendt sit danske
statsborgerskab. Idet tiltalte efter EU-retten har en afledt opholdsret i Danmark bl.a. som følge af, at
hendes børn er danske statsborgere, blev hun ikke udvist af Danmark, men blev meddelt en advar sel
om udvisning.

I byretten var tiltalte blevet frakendt sit danske statsborgerskab og udvist for bestandig.